rlitschk/wikidir huggingface dataset:
De Kreis Rodenborg weer von 1885 bet 1977 en Landkreis mit Seet in Rodenborg. He leeg bet 1946 in de prüüßsche Provinz Hannover, denn in Neddersassen. In’n Noorden leeg vör 1932 de Kreis Zeven un in’n Noordoosten de Kreis Horborg. In’n Oosten weer de Kreis Soltau un in’n Süüden de Kreis Fambossel. In’n Süüdwesten leeg de Kreis Veern un in’n Westen de Kreis Achem. Stand 1977 leeg in’n Noorden de Landkreis Bremervöör un in’n Noordoosten de Landkreis Horborg. In’n Oosten weer de Landkreis Soltau, in’n Süüden de Landkreis Fambossel un in’n Süüdwesten leeg de Landkreis Veern. De Kreis Rodenborg is an’n 1. April 1885 ut dat Amt Rodenborg un de Gemeen Fintel ut dat Amt Soltau billt worrn. Bi de Kreisreform to’n 1. Oktober 1932 is de Kreis denn meist unverännert bleven un hett bloot de Gemeen Lauenbrüch ut’n Kreis Horborg tokregen. Na’n Tweten Weltkrieg hett de Landkreis an’n 25. Januar 1955 en Patenschop för den Landkreis Angerborg övernahmen, de vondaag to Polen höört un ut den de düütschen Bewahners verdreven worrn sünd. An’n 1. März 1974 is de Gemeen Kettenborg, de vörher to’n Landkreis Fambossel höört hett, Deel von de Gemeen Visselhöövd in’n Landkreis Rodenborg worrn. Bi de Kreisreform
Bookholt betekent Bookholt, Oort in de Gemeen Bookholt in’n Landkreis Horborg, Neddersassen, Bookholt, Gemeen in’n Landkreis Heidkreis, Neddersassen, Bookholt, Oort in de Gemeen Visselhöövd in’n Landkreis Rodenborg, Neddersassen, Bookholt, Oort in de Gemeen Vörwark in’n Landkreis Rodenborg, Neddersassen, Bookholt, Oort in de Gemeen Päitershaugen in’n Kreis Minnen-Lübke, Noordrhien-Westfalen, Bookholt, Gemeen in’n Kreis Dithmarschen, Sleswig-Holsteen, Bookholt, Stadtdeel van Nothoorn in’n Landkreis Graafschup Beynthem, Neddersassen, Bookholt, Gemeen in’n Kreis Hertogdom Loonborg, Sleswig-Holsteen, Bookholt, Oort in de Gemeen Bookholt-Hanredder in’n Kreis Pinnbarg, Sleswig-Holsteen, Bookholt, Oort in de Gemeen Proobstierhagen in’n Kreis Plöön, Sleswig-Holsteen, Bookholt, Oort in de Gemeen Ohlers in’n Landkreis Stood, Neddersassen. Kiek ok bi: Baukholt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Kreis Soltau weer von 1885 bet 1932 en Landkreis in de prüüßsche Provinz Hannover mit Seet in Soltau. In’n Noorden leeg de Kreis Horborg un de Kreis Winsen un in’n Noordoosten dee de Kreis op en Enn an’n Kreis Lümborg stöten. In’n Oosten dee de Kreis an’n Kreis Ülzen grenzen un in’n Süden an’n Kreis Celle. In’n Süüdwesten weer de Kreis Fambossel un in’n Westen de Kreis Rodenborg. De Kreis Soltau is an’n 1. April 1885 ut dat Amt Soltau (utbenahmen de Gemeen Fintel) billt worrn. Bi de Kreisreform to’n 1. Oktober 1932 is de Kreis denn mit den Kreis Fambossel to en ne’en Kreis tohoopleggt worrn, de Kreis Fambossel heten hett. De Kreis hett aver blot een Johr hollen un denn is de Landkreis Soltau wedderkamen. 1. April 1885–1888: Karl Wellenkamp 1888–1889: Karl von Marcard 1889–1901: Wilhelm Heinichen 1901–1907: Ludwig Kleine 1907–Juli 1925: Axel von Rappard Juli 1925–30. September 1932: Johann Justus Duvigneau De Gemenen von’n Kreis Soltau (Stand 1. Dezember 1910): Kreisen un Stadtkreisen in de ole prüüßsche Provinz Hannover (Stand 1905) Achem | Allefelle | Aschendörp | Auerk | Bentem | Bessenbrügge | Bleckede | Blomendal | Bremervöör | Borgdörp | Celle | Celle (Stadt) |
Nindörp (hoochdüütsch Nindorf) is en Dörp in de Gemeen Visselhöövd in’n Landkreis Rodenborg, Neddersassen. De Naveröörd sünd Bookholt in’n Noordoosten, Visselhöövd in’n Oosten, Kettenborg un Nee Wehnsen in’n Süüdoosten, Wehnsen in’n Süden, Jeddingen in’n Süüdwesten un Wittörp in’n Noordwesten. 935 kummt in en Tuuschverdrag von Hinnerk I. twüschen dat Bisdom Hamborg un en Eddelmann mit Naam Willari en Oort vör, de Nenthorp schreven worrn is. Dat is aver nich seker rut, wat för Oort dor mit meent weer. Dat kann ok angahn, dat dor von en annern Oort snackt worrn is. Nindörp leeg vör 1885 in’t Amt Rodenborg, denn bet 1977 in’n Kreis Rodenborg un vondaag in’n Landkreis Rodenborg. 1974 is Nindörp Deel von de Gemeen Visselhöövd worrn. In’n Tweten Weltkrieg sünd 36 Soldaten ut Nindörp fullen oder vermisst. Nindörp is evangeelsch-luthersch präägt un höört to dat Kaspel von de Johannis-Kark in Visselhöövd. För de Kathoolschen weer von 1852 bet 1960 de Kapell op Slott Kedenborg tostännig. Nu is de Hart-Jesu-Kark in Visselhöövd tostännig, de siet 1. August 2004 to de Karkengemeen St. Maria von’n hilligen Rosenkranz in Wasra tohöört. opstunns: Heinz-Friedrich Carstens En Denkmaal för de Fullenen ut Nindörp ut den Tweten Weltkrieg’ steiht in Visselhöövd bi de Kark.
De Vissel is en lütten Beek in de Lümbörger Heid, de so üm un bi twölv Kilometer lang is. De Vissel hett ehren Born in Visselhöövd in’n Landkreis Rodenborg un flütt denn groff na Noordwesten dör de Visselseen, an Bookholt un Bretel langs un münnt denn bi Bootel as linken Tostroom in de Rodau, de sülvst wedder in de Wümm münnt. Andreas Matheja, Christian Pohl, Lutz Schweter, Heiko Spekker: Hydrodynamische numerische Simulationen von Hochwasserereignissen und Schutzmaßnahmen für ein Tidegebiet.
Anju (koreaansch 안주) is en Stadt an’n Stroom Chongchon (dicht bi de Münn in de Bucht von Korea) in de Provinz Süüd-Pyongan in Noordkorea. Se hett 240.117 Inwahners (Stand 2008) op en Rebeed von 359 km². Anju hett an’n 1. April 1931 de Stadtrechten kregen. Anju hett en Bahnhoff, de an de Bahnlien von Sinuiju na Pjöngjang (Pyongui-Lien) liggt. Von Anju ut geiht as Blangenlien de Kaechon-Lien af, de in Kaechon op de Manpo-Lien drippt un denn wieder na Kanggye löppt. De Stadt is indeelt in 19 Naverschoppen un 14 Dörper. Naverschoppen: Gubong Namcheon Nampyeong Namheung Deokseong Doksan Deungbangsan Ryongyeon Munbong Misang Songam Shinwon Yeokjeon Wonheung Changsong Cheongsong Cheongcheongang Chilseong Pungnyeon Dörper: Namchil Ryonggye Ryonghwa Ryongheung Sangseo Seonheung Yeonpung Unsong Unhak Wonpung Jangcheon Pyeongryulriro Ünnerafdelen von Süüd-Pyongan Städer: Anju | Kaechon | Nampho | Pyongsong (Höövdstadt) | Sunchon | Tokchon Regionen: Chongnam | Tukchang | Ungok Kreise: Chungsan | Hoechang | Maengsan | Mundok | Onchon | Pukchang | Pyongwon | Sinyang | Songchon | Sukchon | Taehung | Taedong | Unsan | Yangdok Koordinaten:39° 37′ N, 125° 40′ O
De Iesenbahnverkehr in Noordkorea warrt von de Koreaansche Staatsbahn bedreven. Dat gifft över 6000 km Bahnlienen. De gröttste Deel hett Normalspoor von 1435 mm, aver en lüttjeren Deel von üm un bi 400 km hett Smallspoor von 762 mm. De gröttste Deel von de Bahnlienen is in de Tied von de Japaansche Herrschop in Korea (1910-1945) boot worrn. 1925 hett dat üm un bi 2800 Kilometer Iesenbahn geven. Ok de Präsidenten von Noordkorea, Kim Il-sung un Kim Jong-il, hebbt de Iesenbahn jümmer bruukt, wenn se binnen dat Land oder ok na buten dat Land reist sünd. De Iesenbahn in Noordkorea is över de Sinokoreaansche Fründschopsbrügg twüschen Dandong un Sinuiju mit de Iesenbahn in China verbunnen. Över en Brügg över den Tumen bi Rajin is dat ok mit dat Iesenbahnsystem in Russland verbunnen. Hauptlienen: Hambuk-Lien: Ch'ŏngjin Ch'ŏngnyŏn - Rajin, 331,1 km Hongŭi-Lien: Hongŭi (Hambuk-Lien) - Tumangang (-> Chasan, Russland), 9,5 km Kangwŏn-Lien: Kowŏn - P'yŏnggang, 145,8 km Kumgangsan Chongnyon-Lien: Anbyŏn (Kangwŏn-Lien) - Kumgang (-> Jejin, Süüdkorea), 101,0 km Manp'o-Lien: Sunch'ŏn - Manp'o, 299,9 km Paektusan Ch'ŏngnyŏn-Lien: Kilchu Ch'ŏngnyŏn - Hyesan Ch'ŏngnyŏn, 141,7 km P'yŏngbu-Lien: P'yŏngyang - Kaesŏng (-> Dorasan, Süüdkorea), 187,3 km P'yŏngdŏk-Lien: P'yŏngyang - Kusang Ch'ŏngnyŏn, 192,3 km P'yŏngnam-Lien: P'yŏngyang
Patty Fendick (* 31. März 1965 in Sacramento, Kalifornien) is en ehmalge US-amerikaansch Tennisspelerin. De gröttste Spood in Patty Fendick hör Karriere gelung hör 1991 gemeensam mit hör Landsfru Mary Joe Fernandez bi de Australian Open in't Daamendüppel. Se hebbt in dat Finale vun dat Grand-Slam-Turnier Gigi Fernandez un Jana Novotná in twee Satzen mit 7:6(4), 6:1 wunnen. Se stunn 1988 in dat Finale vun de Düppelkonkurrenz bi de US Open, muss sück aber mit hör Düppelpartnerin Jill Hetherington tegen dat Duo Gigi Fernandez un Robin White glatt mit 4:6, 1:6 slahn geven. 1989 verlor se ebenfalls dat Finale vun de Australian Open gegen Martina Navrátilová und Pam Shriver mit 6:3, 3:6, 2:6. Fendick kunn up de WTA-Tour all tosommen 3 Eenzel- un 25 Düppelkonkurrenzen winnen. In' März 1989 reck se mit Rang 19 hör hööchste Platzeeren in de Tennisweltranglist. An' 3. Juli vun dat sülvig Johr keem se up Platz 4 vun de Düppelweltranglist. Insgesamt speel se dree Mal för dat US-amerikaansch Fed-Cup-Team (2 mal wunnen, eenmal verloren). Se hett 1995 hör aktiv Loopbahn beend, de 1987 anfungen harr. Nah hör Rückträe hett se Scott McCain heiraadt, mit de se twee Döchter un een Söhn hett. Tüschen 1997 un
Henry Doubleday (* 1. Juli 1808; † 29. Juni 1875) weer en engelsch Entomoloog, Ornitholoog un Lepidopteroloog. Henry Doubleday weer de öldste Söhn vun den Quäker un Koopmann Benjamin Doubleday un de sien Fru Mary ut Epping, Essex. He un sien Bröer Edward Doubleday hebbt hör Kinnertiet ünner annern dormit verbrocht, dat se in den Epping Forest nah natuurgeschichtlich interessanten Saaken to söken. He leev to glieker Tiet as sien Cousin mit glieker Naam, den Wetenschapler un Kulturplantenforscher. Henry Doubleday weer de Verfaater vun den eersten Katalog över Dag- un Nachtfalter, Synonymic List of the British Lepidoptera (1847–50). He is Naamsgever vun verscheeden Nachtfalteroorten. Sien Sammlung befind sück noch in dat Natural History Museum. Oxford Dictionary of National Biography. OUP (2004).
Harrison Hagan „Jack“ Schmitt (* 3. Juli 1935 in Santa Rita, Grant County, New Mexico) is en ehmalger US-amerikaansch Astronaut, Geoloog un Politiker. He weer de twalvte Minsch, de den Maand betreden hett. Nahdem Harrison Schmitt de High School afslooten harr, studeer he an dat California Institute of Technology in Pasadena (Bachelor) un an de Universität Oslo in Norwegen (Master). 1964 kreeg he den Doktertitel in Geologie vun de Harvard University. Schmitt keem as een vun de eerst Weetenschapsastronauten 1965 to de NASA. Sien Hööftupgaav weer dat Anleiden vun de anner Astronauten in dat geologisch Training för de bevörstahn Maandexkursionen. Todem kreeg he en 53 Week lang düern Pilotenutbillen un en speziell Training to dat Stüern vun de Maandlandefähr. An' 15. März 1970 wurr he as Pilot vun de Maandlandefähr de Ersatzmannschap vun Apollo 15 toordnet. Nah de begäng Regel weer he dornah för de Hööftmannschap vun Apollo 18 nomineert wurrn; disse Floog wurr aber in' September 1970 ut Köstengrünnen streeken. Up Druck vun Weetenschapler bi de NASA, de en Weetenschapsastronaut to den Maand schicken wullen, wurr he an' 13. August 1971 de Mannschap vun Apollo 17 todeelt un hett dormit Joe Engle ut de Mannschap rutdrängt. Schmitts eerst un
Kitarō (jap. 喜多郎; börgerlich Masanori Takahashi 高橋 正則; * 4. Februar 1953 in Toyohashi) is en japaansche Musiker. De Ökelnaam Kitarō (so veel as: „Mit veel Freid segent Mann“) is en Anspelen op de Figur Kitarō ut den japaanschen Manga Ge Ge Ge no Kitarō. Kitarō is in en Buernfamilie opwossen. He hett wiel sien Böverschooltiet an’n leevsten Soul un Rhythm & Blues höört. Sien eerst Instrument weer en E-Gitarr, de he sik sülvst to spelen lehrt hett. Mit sien eerste Grupp Albatross hett he Musik op Partys un in Clubs maakt. De gröttste musikaalsche Influss keem to de TIet vun Otis Redding. Kitarō vergliekt de Deep vun sien Musik ok vundaag noch geern mit de vun’t Rhythm & Blues. De Tohörers warrt op de glieke Wies anröhrt. He meen, dat sien Musik keen Rhythm & Blues weer, man sik as Soul anföhlen deit. To Anfang vun de 1970er Johren is he vullstännig op Keyboards ümstegen. He is denn in de Musikgrupp Far East Family Band ringahn un tour mit jem üm de Welt. As se inst in de 1970er Johren in Europa togang weern, hett he Kuntakt kregen to de düütschen Synthesizermusik kregen un drööp dat fröhere Tangerine Dream-Liddmaat
Heckthusen (hoochdüütsch Hechthausen) is en Dörp in de Gemeen Heckthusen. Dat liggt in’n Landkreis Cuxhoben in Neddersassen. Bi Heckthusen höört ok de Göder Hutloh un Övelgünn mit bi. Heckthusen liggt an dat linke Över von de Oost op’n Rand von de Geest hen na de Masch. De Naveröörd sünd Lüttwöhrn un Wisch in’n Noorden, Neeland in’n Noordoosten, de lüttje Burweger Oortsdeel Hogenlucht un Bredenwisch in’n Oosten, Burweg in’n Süüdoosten, Blomendol in’n Süden, Klint mit Koppel in’n Süüdwesten, Ihlbeek in’n Westen un Bornbarg in’n Noordwesten. De Familie von Heckthusen kummt 1233 toeerst in de Oorkunnen vör. De Oort sülvs warrt in disse Oorkunn nich nöömt, hett to de Tied aver wiss al länger bestahn. De Familie von Heckthusen is woll al in dat 13. Johrhunnert na Pommern utwannert, in de Ümgegend von Belgard. Den Besitt in Heckthusen hebbt wohrschienlich de von Brobargen un later de Marschalck von Bachtenbrock övernahmen. De Marschalcks sitt vondaag noch op dat Good Hutloh. De Windmöhl Caroline in Heckthusen is von 1845 bet 1848 boot worrn. Dat is en Galeriehollanner mit dree Stockwarken (twee dorvon ünner de Galerie). De Möhl is toletzt mit en Elektromotoor lopen un hett in de Johren 1960 dichtmaakt. Vörher harr an desülve
De Samtgemeen Hemmoor is en Samtgemeen in’n Landkreis Cuxhoben, in de sik dree Gemenen för de Afwickeln vun de Verwaltenssaken tohoopslaten hebbt. Se hett 13.933 Inwahners (Stand 31. Dezember 2016). De Samtgemeen Hemmoor grenzt in’n Noorden an de Samtgemeen Noordkeden, in’n Oosten an de Gemeen Drochters, in’n Süüdoosten an de Samtgemeen Olendörp-Himmelpoorten (all dree in’n Landkreis Stood), in’n Süüdwesten an de Samtgemeen Loomst un in’n Noordwesten an de Samtgemeen Land Hadeln. De Samtgemeen is 1971 billt worrn. To de Samtgemeen höört de dree Gemenen: Gemeen Oosten Gemeen Heckthusen Gemeen Hemmoor (Sitt vun de Verwalten) De Samtgemeenraat vun de Gemeen besteiht vundaag blangen den Samtgemeenbörgermeester ut 30 wählte Raatsliddmaten. De letzte Kommunalwahl weer an’n 11. September 2011: De Samtgemeenbörgermeester is Dirk Brauer. Dat Wapen wiest baven links op roden Grund en sülvern Wellenbalken un en sülvern Wagg, baven rechts op sülvern Grund en swarten Haal, ünnen links op sülvern Grund en roden Aadler halfpart mit gollen Klau un Snavel, un ünnen rechts op blauen Grund dree sülvern Ruten. Wagg un Haal stammt ut dat Wapen von Hemmoor, de Aadler ut dat Wapen von Oosten. De Samtgemeen is de Dreger von de veer Grundscholen Basbeek, Heckthusen, Ooldhemmoor un Oosten. Daten von dat
De Steernwacht Leendaal weer en Steernwacht in’n Oort Leendaal, de von 1782 bet 1816 bestahn hett. Nadem Johann Hieronymus Schröter, de en groot Intress an Astronomie harr, in’n Mai 1782 Amtmann in dat Amt Leendaal worrn is, hett he in’n Goorn von dat Amtmannshuus en Teleskoop opstellt. Schröter harr Kuntakt mit Willem Herschel, de ut Hannover stammen dee un 1781 in England den Uranus opdeckt harr. Von Herschel hett Schröter Bodelen un Anleid kregen, dat he sik ok beter Teleskoops boon kunn. 1784 hett Schröter denn en 12 cm wied un 122 cm lang Spegelteleskoop opstellt un 1786 een, dat 16,5 cm wied weer. 1786 hett Schröter denn ok en Observatorium boon laten, dat twee Stock hoog weer. 1788 hett he 70 m von sien Huus weg en tweet Anlaag boon laten, en achteckig Bo ut Holt, den he Urania-Tempel nömen dee. Von 1792 af an hett Schröter tohoop mit Johann Gottlieb Friedrich Schrader von de Universität Kiel un sien Goorner Harm Gefken Methoden utklookt, de Spegels ut Spegelmetall to verbetern, to’n Bispeel dör dat Opdampen von Arsen. 1793 hett he denn sien Riesenteleskop boot, wat 50,8 cm wied weer un 8,25 m lang. Dat weer dat gröttste Teleskoop op
François Gérard Georges Nicolas Hollande [fʁɑ̃.swa.ʒe.ʁaʁ.ʒɔʁʒ.ni.kɔ.la.ɔ.ˈlɑ̃ːd] (* 12. August 1954 in Rouen, Seine-Maritime) is en franzöösch Politiker vun de Parti socialiste. He hett de franzöösch Parlamentswahlen an’n 22. April un 6. Mai 2012 mit knapp 52 Perzent vun de Stimmen in de Steekwahl gegen den konservativen Amtsinhebber Nicolas Sarkozy (UMP) wunnen un is dormit siet den 15. Mai 2012 Präsident vun dat Land. François Gérard Georges Nicolas Hollande wurr an’n 12. August 1954 in Rouen (Normandie) boren. Protestantisch Vörfohren vun de latere kathoolsch Familie weern vör 400 Johr ut de habsburgischen Nedderlannen inwannert. Sien Vader Georges Gustave Hollande (* 1923), en Hals-Nöösen-Ohrendokter, weer Gegner vun de Résistance um Général Charles de Gaulle un betätig sück ok nah 1945 an’n rechten politischen Rand. Hollande sien Moder Nicole Frédérique Marguerite Tribert (1927–2009) weer Sozialarbeiterin. Hollande hett dat Lycée Pasteur in Neuilly-sur-Seine besöcht un studeer dornah Jura an de Universität Paris II un hett ok noch Afslüsse an dat Institut för Politische Studien (SciencesPo), an de Hannelshoochschool HEC as ok an de École nationale d’administration (ENA) maakt. Wiels sien Tiet an de HEC stunn he 1974 en Komitee to Ünnerstütten vun François Mitterrand (1916–1996) vör. 1980, nah den Afsluss vun de ENA, fung
Kaesong (koreaansch 개성시) ios en Stadt in de Provinz Noord-Hwanghae in Noordkorea. De Stadt hett 308.440 Inwahners (Stand 2008) op en Rebed von 1309 km². De Oort liggt twölv Kilometer noorden von Panmunjeom, dicht bi de Grenz na Süüdkorea. Kaesong is 918 von Wang Geon as ne’e Höövdstadt von sien Königriek Goryeo grünnt worrn. Dormaals is de Stadt Song-ak nöömt worrn un schall bet to 800.000 Inwahners hatt hebben. 960, ünner König Gwangjong, hett de Stadt de Naam Gaegyeong kregen. Dat Enn von Kaesong as Höövdstadt keem 1392, as Yi Song-gye von de Joseon-Dynastie de Höövdstadt na Hanyang leggt hett. In de Tied von de Japaansche Herrschop in Korea von 1910 bet 1945 hebbt de Japaners de Stadt Kaijō nöömt. Kaesong hett in’n Süden von 38. Bredengraad legen un hett dorüm na’n Tweten Weltkrieg toeerst in de amerikaansche Besatterzoon legen un hett to Süüdkorea tohöört. Na’n Koreakrieg keem Kaesong aver in’n Noorden von de Demilitariseerte Zoon to liggen un weer denn Deel von Noordkorea. Von 1955 bet 2003 weer Kaesong binnen Noordkorea en egenstännige Stadt, de to keen Provinz tohöört hett, is denn aver Deel von de Provinz Noord-Hwanghae worrn. Von Kaesong löppt en Autobahn na Pjöngjang. De Oort liggt
Macklemore (börgerlich: Ben Haggerty) is een US-amerikaanschen Rapper ut Seattle. He is sünnerlich in Seattle begäng, wieldat he 2009 un 2011 op dat Bumbershoot Festival in sien Oord een Optridd harr. Sien Texten sünd mehrst sotschaalkritsch un thematiseren to'n Deel Drogensucht. Haggerty wuss in Capitol Hill bi Seattle op un güng daar op de Garfield un de Nathan High School. Op dat Evergreen State College möök he sien Bachelor, ehrder he een Job in een Jöögdfängnis kreeg. Daar nehm he an een Programm mit den Naam "Gateways" deel, dat sik op Rap kunzentreren dee. In't Jahr 2000 nehm Haggerty de EP Open your Eyes as "Professor Macklemore" op un verapentlich se in'n egen Kring. 2005 lösch he dat "Professor" uut sien Naam un verapentlich sien eerst Album mit den Titel The Language Of My World. He hett achteran anfungen, Drogen to nehmen, sünnerlich Marihuana un Oxycontin. Dit harr he as Grund angeven för sien "Mangel an Produktivitäät" in düsse Jahren. Nadat he Ryan Lewis bemööt, nehm he mit em as Produzent dat Unplanned Mixtape op un bröch't in'n September 2009 ruut. Sünnerlich Leder as "The Town" un "Keep Marching" worrn begäng. In'n Dezember 2009 verapentlich he de "VS. EP" un
De karolinsche Spraak is een mikronees'sche Spraak, de (blangen Engelsch un Chamorro) op de Nöördlichen Marianen snackt warrt. Karolinsch stimmt to 88% mit Chuukees'sch (snackt op de Chuuk-Eilannen) övereen. Ethnologue, Languages of the World (15th edition): Carolinian
Chukees'sch (ook Chuuk, Ruk, fröher Trukees'sch; Truk) is een Spraak vun de Chuuk-Eilannen (bet 1990 "Truk"), de to de Austronees'schen Spraakfamilie (Malayo-Polynees'sch) tohöört. Chuukees'sch warrt vun 38.000 Inwahners snackt. (Födereerte Staaten vun Mikronesien) Neger verwandte Dialekten (mit een lexikalen Verwandtschap vun wat 70-85%) sünd: Mortlockees'sch, Puluwatees'sch, Satawalees'sch, Karolinsch, Woleaiaansch, Ulithsch. Moin = Ran annim Jo = Ewer Nee = Aapw Woans heetst du? = Ifa itom? Ik heet ____. = Itei ____. Goden Morgen = Neesor annim Op Weddersehn = Kene nom Ethnologue-Report för Chuukees'sch
Puluwatees'sch or Polowatees'sch (in öllere Tieden ook Puluwat) is een mikronees'sche Spraak, de op de Atollen Pulap un Puluwat as ook op dat Eiland Pulusuk in'n Westen vun den mikronees'schen Bunnsstaat Chuuk vun 1.364 Minschen snackt warrt. Dat hett een Liekheid vun 82 % mit Woleaiaansch, 81 % mit Chuukees'sch un 72 % mit Ulithsch. Ethnologue-Report för Puluwatees'sch Puluwatees'sche Basic-Vokabeln
The Man Who Knew Too Much (op Plattdüütsch so veel as „De Mann, de toveel wüss“; dt. Titel: Der Mann, der zu viel wusste) is de Titel vun en US-amerikaanschen Thriller vun Alfred Hitchcock ut dat Johr 1956 un en Remake vun sien egen Film ut dat Johr 1934. De Film baseert op en Ge3schicht vun Charles Bennett un D.B. Wyndham-Lewis. De US-amerikaansche Dokter Benjamin (Ben) McKenna, is mit sien Fro Josephine (Jo), en ehmolige Singersche, un jemehrn Söhn Hank in Marokko, woneem se Urlaub maakt. Op de Fohrt in’n Bus na Marrakesch drapt se den Franzosen Louis Bernard, de jem för de wietere Tiet sien Sellschop anbeden deit. Jo finnt em snaaksch un troet em nich över’n Weg. Den nächsten Dag drapt se em op’n Marktplatz wedder verkleedt as’n Araber. He hett ’n Mess ’n Rüch un kummt op Ben to. Vördem Bernard dood blifft kann he em Informatschonen över en plaanten Anslag wietergeven: In London schall in de nächsten Daag en wichtigen Staatsmann an de Siet maakt warrn. De eenzige Henwies is de Naam Ambrose Chapel. As Tügen warrt se vun de öörtlichen Polizei vernahmen. Ünner den Schock över den Moord geevt se jemehrn Söhn an dat engelsche
Munchon (koreaansch 문천시) is en Havenstadt an de Bucht von Oost-Korea (Deel von de Japaansche See) in de Provinz Kangwon in Noordkorea un liggt dicht bi Wonsan. Munchon hett 122.934 Inwahners (Stand 2008) op en Rebeed von 277,52 km². Munchon liggt an de Yonghung-Bucht, de Deel von de Bucht von Oost-Korea is. In’n Süüdwesten liggt de Masikryong-Bargen. De Namchon flütt dör de Stadt. De Bahnhoff Munchon liggt an de Kangwon-Iesenbahnlien. För Munchon wichtig is vör allen de Fischeree un Bueree. Munchon is indeelt in 16 Stadtdelen un 14 Dörper. Stadtdelen: Changbaek (장백동 ; 長白洞) Haean (해안동 ; 海岸洞) Haebangsan (해방산동) Hwangsok (황석동 ; 黃石洞) Kangchol (강철동 ; 鋼鐵洞) Kapyong (가평동 ; 柯坪洞) Koam (고암동 ; 庫岩洞) Kwanpung (관풍동 ; 館豊洞) Munchon (문천동 ; 文川洞) Munpyong (문평동 ; 文坪洞) Okpyong (옥평동 ; 玉坪洞) Pukhang (북항동 ; 北港洞) Samo (삼오동 ; 三五洞) Sinan (신안동 ; 新安洞) Songmun (성문동 ; 成文洞) Unjong (은정동 ; 恩情洞) Dörper: Kaun (가은리; 柯銀里) Kyosong (교성리; 橋城里) Namchang (남창리; 南昌里) Pubang (부방리; 富方里) Ryongjong (룡정리; 龍井里) Ryongtan (룡탄리; 龍灘里) Samdong (삼동리; 三洞里) Samhwa (삼화리; 三花里) Samil (삼일리; 三一里) Sinsong (신송리; 新松里) Sokchon (석전리; 石田里) Songjuk (송죽리; 松竹里) Tapchon (답촌리; 沓村里) Tokhung (덕흥리; 德興里) Ünnerafdelen von Kangwon Städer: Munchon
Lee Man-ki (koreaansch 이만기; * 29. Juli 1963 in Uiryeong) is en süüdkoreaanschen Ssireum-Ringer. He hett twüschen 1983 un 1989 alltohoop teihn Maal de Cheonhajangsa-Ssireum-Meesterschop wunnen. Na dat Enn von sien Karjeer hett he 1990 en Steed as Perfesser för Sport an de Inje-Universität annahmen. Bi de Parlamentswahlen in Süüdkorea 2004 weer he Kannedaat för de Uri-Partei in’n Wahlkreis Masan, hett aver gegen sien Gegener Gim Jeong-bu verloren.
Bentwisch betekent Bentwisch, Gemeen in’n Landkreis Rostock, Mekelborg-Vörpommern, Bentwisch, Oort in de Gemeen Wittenberge in’n Landkreis Prignitz, Brannenborg, Beentwisch, Oort in de Gemeen Öberndörp in’n Landkreis Cuxhoben, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse List von de Över- un Middelzentren in Neddersassen wiest all Överzentren, Middelzentren un Middelzentren mit överzentrale Deelfunkschonen in Neddersassen. Grundlaag is dat neddersassische Landsruumordnungsprogramm (LROP). De Indrääg sünd von Noorden na Süden un Westen na Oosten sorteert.